open-index/open-wikipedia-markdown huggingface dataset:
זמנים מודרניים

"**זמנים מודרניים**" (באנגלית: **Modern Times**) הוא סרט קולנוע משנת 1936 שביים צ'ארלי צ'פלין, שהוא גם כוכב הסרט. הסרט, בו מככבים גם פולט גודארד (רעייתו של צ'פלין באותה עת) והנרי ברגמן, יצא בשיאו של השפל הכלכלי בארצות הברית, שנבע לטעמו של צ'פלין מעודף מיכון תעשייתי ופולחן כוזב של יעילות בנוסח פורדיאני. בסרט ישנה גם נטייה ברורה, כבסרטים אחרים של צ'פלין, לסלידה הגובלת בלודיזם מן החדש והמודרני, וכמיהה לסוג של "עולם של אתמול" שבו היחסים בין בני אדם מיוסדים על אהבת אדם וחמלה.

## רקע
"זמנים מודרניים" היה אחד הסרטים האילמים האחרונים שנוצרו בהוליווד וסרטו האילם האחרון של צ'פלין. הסרט אמנם מלווה במוזיקה (אותה הלחין צ'פלין) ובקטעי דיבור קצרים, אך הנווד עצמו שותק לאורך הסרט ורק בסופו הוא פוצח בשירה, אך היא איננה בעלת משמעות מילולית שכן היא בג'יבריש. זאת לאור חששו של צ'פלין שדיבור יפגע בקסמה של דמות הנווד ובהזדהות עימה בקרב צופי הקולנוע שאינם דוברי אנגלית.

## עלילה
בחלקו הראשון של הסרט צ'פלין עובד בעבודתו, במפעל. הסצנות העיקריות בחלק זה של הסרט עוסקות בעבודה בבית חרושת מודרני, בו העובדים על פס הייצור הופכים למכונות אוטומטיות, מפוקחים בכל מקום, כולל בשירותים, על-ידי המנהלים, ונעשים ניסיונות לחסוך בזמן ארוחת הצהריים באמצעות "מיכון" תהליך ההאכלה. השראה למראה המפעל שאב צ'פלין כאן, ככל הנראה, מהעיצוב החזותי בסרט "מטרופוליס" של פריץ לאנג. השראה רבה יותר נשאבה מהסרט "לנו החירות" (À nous la liberté) של רנה קליר שיצא בשנת 1931. חברת הסרטים שהפיצה את "לנו החירות" אף תבעה וזכתה בתשלום מצ'פלין (אם כי יוצרי הסרט התייחסו להשפעה כאות כבוד ולא כעלבון, וקליר נותר ידידו של צ'פלין). 

חלקו השני של הסרט סלפסטיקי פחות וסנטימנטלי יותר. בולטת בו במיוחד הסצנה בסופו של הסרט, כאשר צ'ארלי, המקבל עבודה כבדרן בבית קפה, עומד לצאת לזמר באוזני האורחים. כדי שלא להתבלבל, כותב צ'ארלי את מילות השיר על פתק הנמצא על ידו תחת שרוול החליפה, אך הפתק התעופף ונעלם, כצפוי, ברגע האמת וצ'ארלי הנבוך מהסס אם לצאת ולשיר. אהבתו (פולט גודארד) מעודדת אותו להמשיך. "פשוט תשיר," היא אומרת לו, "המלים לא חשובות". צ'ארלי, השותק לאורך כל הסרט, יוצא ומזמר את השיר "טיטינה", בג'יבריש מוחלט, ובאמצעות כישרונו הקומי הופך את המילים לבלתי חשובות. הסרט מסתיים בקטע האינסטרומנטלי הידוע שכתב צ'פלין, Smile.

## לקריאה נוספת
* 

## קישורים חיצוניים

* 

## הערות שוליים

קטגוריה:סרטי קומדיה רומנטית
קטגוריה:סרטי צ'ארלי צ'פלין
קטגוריה:סרטים בשימור ספריית הקונגרס
קטגוריה:סרטי שחור-לבן אמריקאיים
קטגוריה:סרטים עם קטעי ג'יבריש
קטגוריה:השפל הגדול
קטגוריה:סרטים אמריקאיים משנת 1936
קטגוריה:סרטי 1936
חבל אוסטיה

שמאל|ממוזער|250px|חבל אוסטיה. מפה משנת 1804
**חבל אוֹסֵטְיָה** (ברוסית: **Осетия**) הוא חבל ארץ בצפון הקווקז. האזור מתחלק לשני חלקים עיקריים. הראשון, דרום אוסטיה, הוא רפובליקה על פי הכרזה עצמית, בתוך הגבולות המוכרים בינלאומית כגאורגיה. השני, רפובליקת צפון אוסטיה–אלניה, שברוסיה.

האוסטים רואים בעצמם צאצאים של האלאנים, עם נוודי המוזכר במקורות רומיים החל מהמאה הראשונה לפנה"ס. האוסטית משתייכת למשפחת השפות האיראניות הצפון-המזרחיות.

החבל מיושב בעיקר על ידי אוסטים, המשתייכים לכנסייה האורתודוקסית הרוסית (82% מכלל אוכלוסייה), וכן מוסלמים.

החלקים הצפוניים של החבל סופחו על ידי האימפריה הרוסית שהקימה בשנת 1784 את ולדיקווקז, כמוצב קדמי באזור. החלקים הדרומיים של החבל סופחו רק בשנת 1930. בשנת 1842 הכריזו הרוסים על הקמת אוקרוג אוסטיה במסגרת מלכות המשנה של הקווקז. האוקרוג (מחוז אוטונומי), שכלל את צפון ודרום אוסטיה, התקיים עד לשנת 1918. בשנת 1922 החבל חולק בין רוסיה הסובייטית לבין הרפובליקה הסובייטית הסוציאליסטית הגאורגית.

## ראו גם
* דרום אוסטיה
* צפון אוסטיה
* אוסטים

## קישורים חיצוניים

*
קטגוריה:רוסיה: גאוגרפיה
קטגוריה:גאורגיה: גאוגרפיה
קטגוריה:קווקז
1998 בקולנוע

בערך זה מצוינים אירועים בולטים שהתרחשו במהלך שנת 1998 ונוגעים לעולם הקולנוע.

## אירועים
* 14 בפברואר – שרון סטון נישאה לפיל בורנשטיין

### התפתחות הקולנוע החרדי

הקולנוע החרדי החל להתפתח בסוף המאה ה-20 ובתחילתה של המאה ה-21. למעשה הסרט הראשון שיצא במטרה להתאים למגזר זה היה "נחום איש גם-זו והתיבה המופלאה" שכתבה וביימה ציפי רוזנבלום והפיק שאול אביגור בסוף שנת 1998. עם זאת, למרות שהסרט היה אמור להיות מותאם לציבור החרדי הוא לא התקבל במגזר עקב ביקורות חינוכיות עליו: נטען שהסרט נשא אופי של אווירה דתית ולא חרדית: השחקנים הופיעו עם גופיות בלי שרוולים וחצאיות קצרות. הסרט הראשון שיצא בהוצאה חרדית והתקבל במגזר הוא "לא תוכל להתעלם" גם הוא משנת 1998, על רבי חנינא בן דוסא של האחים גרובייס (יהודה גרובייס ואברהם גרובייס).

## סרטים [[שוברי קופות]]
#"ארמגדון"
#"להציל את טוראי ריאן"
#"גודזילה"
#"משתגעים על מרי"
#"באג לייף"
#"פגיעה קטלנית"
#"מולאן"
#"דוקטור דוליטל"
#"שייקספיר מאוהב"
#"נשק קטלני 4"

## פרסים
### [[פרס אוסקר|פרסי אוסקר]]
* הסרט הטוב ביותר - שייקספיר מאוהב
* הבמאי הטוב ביותר - סטיבן ספילברג (להציל את טוראי ריאן)
* השחקן הטוב ביותר - רוברטו בניני (החיים יפים)
* השחקנית הטובה ביותר - גווינת' פלטרו (שייקספיר מאוהב)
* שחקן המשנה הטוב ביותר - ג'יימס קובורן (פגיעה)
* שחקנית המשנה הטובה ביותר - ג'ודי דנץ' (שייקספיר מאוהב)
* פרס אוסקר לסרט הזר הטוב ביותר - החיים יפים (איטליה)

### [[פרס גלובוס הזהב|פרסי גלובוס הזהב]]
#### דרמה
* הסרט הטוב ביותר - להציל את טוראי ריאן
* השחקן הטוב ביותר - ג'ים קארי (המופע של טרומן)
* השחקנית הטובה ביותר - קייט בלאנשט (אליזבת)

#### קומדיה או מחזמר
* הסרט הטוב ביותר - שייקספיר מאוהב
* השחקן הטוב ביותר - מייקל קיין (קול קטן)
* השחקנית הטובה ביותר - גווינת' פלטרו (שייקספיר מאוהב)

## נפטרו
* 5 בינואר – סוני בונו, זמר ושחקן
* 27 בפברואר – ג'יי. טי. וולש, שחקן
* 10 במרץ – לויד ברידג'ס, שחקן
* 14 במאי – פרנק סינטרה, זמר ושחקן
* 6 בספטמבר – אקירה קורוסאווה, במאי ותסריטאי
* 19 בנובמבר – אלן ג'יי פאקולה, במאי ומפיק

## סרטים אחרים
*"עבודת נמלים"
*"ביג לבובסקי"
*"בלייד"
*"סלבריטי"
*"עיר אפלה"
*"אליזבת"
*"פחד ותיעוב בלאס וגאס"
*"אבודים בחלל"
*"המופע של טרומן"
*"שעת שיא"
*"המסכה של זורו"
*"המתווך"
*"6 ימים 7 לילות" 
*"פלזנטוויל"
*"נסיך מצרים"
*"הלוחש לסוסים"
*"חיילים קטנים"
*"הקו האדום"
*"עד החתונה זה יעבור"
*"זמר החתונות"
*"חברים בכל מחיר"
*"כלתו של צ'אקי"
*" אבא מתארס"
*"סיוט בחדר המורים"
*"בשולי בוורלי הילס"
*"פוקהונטס 2 : מסע לעולם חדש "
*מלך האריות 2: מלכות סימבה 

## ראו גם
* 1998 בטלוויזיה
*1997 בקולנוע 
*1998
*1999 בקולנוע
*שנים בקולנוע
*סרט קולנוע

## קישורים חיצוניים

* שנת 1998 במסד-הנתונים הקולנועיים IMDb

## הערות שוליים
1993 בקולנוע

בערך זה מצוינים אירועים בולטים שהתרחשו במהלך שנת 1993 ונוגעים לעולם הקולנוע.

## אירועים
* 31 במרץ – השחקן ברנדון לי נהרג בזמן צילומי "העורב"

## סרטים [[שוברי קופות]]

## פרסים
### [[פרס אוסקר|פרסי אוסקר]]
* הסרט הטוב ביותר - רשימת שינדלר
* הבמאי הטוב ביותר - סטיבן ספילברג (רשימת שינדלר)
* השחקן הטוב ביותר - טום הנקס (פילדלפיה)
* השחקנית הטובה ביותר - הולי האנטר (הפסנתר)
* שחקן המשנה הטוב ביותר - טומי לי ג'ונס (הנמלט)
* שחקנית המשנה הטובה ביותר - אנה פקווין (הפסנתר)
* פרס אוסקר לסרט הזר הטוב ביותר - הפיתוי היפה ביותר של חיי (ספרד)

### [[פרס גלובוס הזהב|פרסי גלובוס הזהב]]
#### דרמה
* הסרט הטוב ביותר - רשימת שינדלר
* השחקן הטוב ביותר - טום הנקס (פילדלפיה)
* השחקנית הטובה ביותר - הולי האנטר (הפסנתר)

#### קומדיה או מחזמר
* הסרט הטוב ביותר - גברת דאוטפייר
* השחקן הטוב ביותר - רובין ויליאמס (גברת דאוטפייר)
* השחקנית הטובה ביותר - אנג'לה באסט (טינה - מה זה בכלל קשור לאהבה)

## נולדו
* 13 במאי – דבי ראיין, שחקנית וזמרת
* 14 במאי – מירנדה קוסגרוב, שחקנית וזמרת
* 8 באוגוסט – דיברי ג'ייקובס, שחקנית

## נפטרו
* 20 בינואר – אודרי הפבורן, שחקנית קולנוע
* 31 במרץ – ברנדון לי, בנו השחקן של ברוס לי 
* 25 באוקטובר – וינסנט פרייס, שחקן 
* 31 באוקטובר – פדריקו פליני, במאי קולנוע איטלקי
* 4 בדצמבר – פרנק זאפה, כותב שירים וזמר
* 17 במרץ – הלן הייז, שחקנית קולנוע
* 31 באוקטובר – ריבר פיניקס, שחקן קולנוע

## סרטים אחרים
*"זקנים חסרי מנוח"
*"שמיים וארץ"
*"הסיוט שלפני חג המולד"
*"רובין הוד: גברים בגטקעס"
*"סוד הגן הנעלם"
*"האחים סופר מריו"
*"לקום אתמול בבוקר"
*"רומן על אמת"
*"צבא האופל"
*"מה עובר על גילברט"
*"עולמו של ווין 2"
*"טומבסטון עיר ללא חוק"
*"שלושת הצבעים: כחול"
*" פילדלפיה"
*"בטהובן 2"
*החיים על פי משפחת אדמס

## ראו גם
* 1993 בטלוויזיה
*1992 בקולנוע 
*1993
*1994 בקולנוע
*שנים בקולנוע
*סרט קולנוע

## קישורים חיצוניים

* שנת 1993 במסד-הנתונים הקולנועיים IMDb
שקודרה

**שְׁקוֹדְרָה** (באלבנית: **Shkodra** או **Shkodër**) היא העיר הרביעית בגודלה באלבניה. העיר נמצאת בצפון המדינה ושוכנת על הגדה המזרחית של האגם שנקרא על שמה - אגם שקודרה. שקודרה היא בירת מחוז שקודרה, הממוקם בצפון מערב אלבניה. העיר נוסדה בסביבות המאה ה-4 לפנה"ס. ב-1400 העיר הייתה המרכז של ההומניזם האלבני. בשקודרה נולדו הוגי דעות בולטות כמו מרין ברלטי (Marin Barleti) ומרין בצ'יקמי (Marin Becikemi). בשקודרה הוקם ב-1639 המצפה האסטרונומי הראשון בבלקן.

## היסטוריה
שקודרה נוסדה סביב המאות הרביעית והחמישית לפנה"ס. ייתכן כי מקור שמה הוא "שקו דרינון" (Sco' Drinon) שמשמעותו 'המקום בו נהר הדרין הולך'. מחפירות ארכאולוגיות שנערכו בטירה רוזפה (Rozafa) שבשקורדה, אנו מסיקים כי המרכז היה מיושב מאז תקופת הברונזה. העיר נכבשה על ידי הרומאים בשנת 168 לפנה"ס, על ידי הסלאבים בשנה 1040, ולאחר מכן על ידי משפחת בלשאי (Balshaj), על ידי הרפובליקה של ונציה, ובשנת 1479 על ידי העות'מאנים - לאחר שדיכאו התנגדות רבת-עוצמה במצודה. העות'מאנים שלטו בעיר עד מלחמת הבלקן הראשונה והיא הייתה יחד עם אדירנה ויואנינה משלושת המבצרים המשמעותיים של האימפריה העות'מאנית ברומליה. במהלך מלחמה זאת, העיר באה במצור במשך 7 חדשים, מ-28 באוקטובר 1912 - 23 באפריל 1913, על ידי כוחות סרביה ומונטנגרו. מפקד העות'מאנים בעיר, אסעד פשה זכה לתהילה על העמידה האיתנה במלחמה, אל מול מתקפות חוזרות ונשנות במהלך המצור, בהם היו למונטנגרים אבדות רבות. אולם לאחר מתקפה חזקה ובעקבות מחסור במים נכנע אסעד פשה לצבא מונטנגרו. הכניעה נתקבלה בזעם בטורקיה שראתה באסעד פשה בוגד. ימים מועטים לאחר מכן נכנעה מונטנגרו ללחץ של אוסטרו-הונגריה, בניגוד להבטחה במהלך המצור שלעולם לא יוותרו על העיר וב-14 במאי 1913 השיגה את כוחותיה מהעיר. יום קודם לכן שרפו המונטנגרים את השוק העירוני ובזזו אותו.

בסוף מאי 1913, נקבע בהסכם לונדון (1913) ששקודרה תהיה חלק מאלבניה שעצמאותה הוכרה בהסכם זה.

במלחמת העולם הראשונה הגיעו הכוחות הסרבים לשקודרה בסוף יוני 1915. בינואר 1916 נכבשה העיר על ידי האימפריה האוסטרו-הונגרית, והיא היוותה מרכזה של האוסטרים בשטחי אלבניה שכבשה. לקראת סוף המלחמה נכנסו כוחות צרפת לעיר והם החזיקו בה בסיום המלחמה בנובמבר 1918. במרץ 1920 עזבו הצרפתים ושקודרה הועברה לשלטון אלבניה.

בדצמבר 1924 הייתה שקודרה היעד הראשון שנכבש בידי צבאו של זוגו הראשון, מלך אלבניה בעת השתלטותו, בגיבוי יוגוסלביה על אלבניה.

## המבצר של שקודרה
שם המבצר של שקודרה הוא רוזפה, ויש לה היסטוריה בת כמה אלפי שנים. הטירה נבנתה על גבעה גבוהה, מכוסה לחלוטין בסלעים בלתי עבירים. בשל מיקומה האסטרטגי היה זה מעוז בלתי מעורער במשך מאות שנים. שקודרה הייתה בירתו של עם האילירים ובחפירות שנערכו נמצאו עובדות שמראה כי כבר בעת האילירים הטירה שימשה להגנה על האוכלוסייה המקומית שחיו מתחת לה. בשל ההיסטוריה עתיקת היומין של הטירה, היא זכתה לשם אגדי בפי תושבי העיר.
300px|שמאל|ממוזער|מבצר רוזפה (שקודרה)

## ערים תאומות
*  
*  
*  
* 

## קישורים חיצוניים

* 
* 

## הערות שוליים

קטגוריה:אלבניה: ערים
מוזיאון הילדים היהודי

**מוזיאון הילדים היהודי** (אנגלית: **Jewish Children's Museum**) הוא מוזיאון ילדים גדול בארצות הברית שהוקם בשנת תשס"ד (2004) ומופעל על ידי ארגון הילדים צבאות ה' של תנועת חב"ד.

המוזיאון ממוקם במרכז שכונת קראון הייטס שבברוקלין (בשדרת Eastern Parkway), ניו יורק, בסמוך למרכז חב"ד העולמי – 770.

המוזיאון הוקם לעילוי נשמת הבחור ארי הלברשטאם שנרצח על ידי מחבל בפיגוע הירי בגשר ברוקלין בשנת תשנ"ד.

המוזיאון, המיועד לילדים יהודים דוברי אנגלית, מבקש להעניק את חוויית היהדות בצורה מהנה ומושכת. בנוסף המוזיאון פונה לילדים לא יהודים, על מנת לקדם סובלנות כלפי היהדות ולהילחם באנטישמיות.

את המוזיאון מנהל ירחמיאל בנימינסון, מנהל ארגון "צבאות ה'" ניו יורק, ובו ממוקמים גם משרדי הארגון.

שטח המבנה מתפרש על 6 קומות. בהקמת המוזיאון הושקעו 40 מיליון דולר. מדינת ניו יורק והממשלה הפדרלית של ארצות הברית, לצד קרנות ונדבנים פרטיים, השתתפו במימון המבנה.

## קישורים חיצוניים

* 
* מבט מהרחוב ותמונת לוויין, ב-maps.google.com
* כתבה על המוזיאון, באתר וואלה
* 
* מוזיאון צבאות השם זכה בפרס לאומנות ותרבות, אתר חב"ד אינפו
* תמונות מקריאת המגילה במוזיאון
* מדריכי טיול עם ילדים בברוקלין

## הערות שוליים

יהודי
ילדים
ילדים, יהודי
קטגוריה:ברוקלין: מבנים
קטגוריה:פעילות חב"ד
קטגוריה:יהדות בברוקלין
קטגוריה:קראון הייטס: מבנים
אסקימו (טראנס)

**ג'ון פורד** (המוכר בעיקר בשם **Eskimo** וגם בשם **Junya**) הוא תקליטן אנגלי, היוצר מוזיקת טראנס בסגנון פסיכדלי ובנו של ג'ון פורד, מייסד הלייבל Phantasm. אביו של ג'ון פורד נקרא גם כן ג'ון פורד וגם הוא בעברו התעסק ביצירת טראנס פסיכדלי.

## קריירה מוזיקלית
אלבומו הראשון, "Can You Pick Me Up?" יצא לאור תחת הלייבל Phantasm (לייבל הטראנס הנמצא, יחד עם הלייבל Psychic Deli בבעלות אביו) והוא מכיל 9 רצועות וכולל רמיקס שעשה לטראק "Fire on Ice" של Skazi.

לאחר הצלחת אלבומו הראשון, כאשר הגיע לגיל 18, הוחלט בלייבל למקצע את Eskimo והוא החל לתקלט בארץ הולדתו – אנגליה וכן ביפן, ישראל, מקסיקו, דרום אפריקה, ברזיל, ארצות הברית ובמדינות נוספות באירופה.

Eskimo הקליט מספר סינגלים תחת הלייבלים HOMmega Phonokol, Phantasm ו-Enzyme Records. נוסף לסינגלים הוציא Eskimo דיסק נוסף תחת הלייבל היפני Toshiba-EMI Records. מבין הלהיטים הגדולים שהקליט היו Hello Moto שגם זכה לגרסת רמיקס של המפיק האלקטרוני הישראלי עידו שוהם, ו-Voodoo People שזכה לביקורות טובות בעולם הטראנס והזניק את הקריירה של התקליטן הצעיר כשרבים בתעשייה זיהו את הפוטנציאל הטמון בו.

Eskimo הצטרף לסיבובי ההופעות של "Dynamic" במהלכן קידם את יחסי הציבור שלו על ידי הקלטת אלבום קונספט בשם "Dynamo". במקביל, הצטרף לאגדת הטראנס דיק טרבור ("Green Nuns Of The Revolution") בפרויקט שנקרא "Jumanji" שמטרתו הייתה "לשבות את ההרגשה של הג'ונגל ולהעביר אותה למוזיקה" ("Capture the vibe of the jungle and put it in the music").

## דיסקוגרפיה
### אלבומי אולפן

* 2003 – Can you pick me up?
* 2004 – Take a look out there
* 2005 – Balloonatic Part One
* 2006 – Balloonatic Part Two
* 2010 – Cheap Thrills


### סינגלים ומיני אלבומים

* 2007 – Recycled


### רמיקסים ידועים

* 2003 – Fire On Ice (Eskimo Remix)
* 2004 – Voodoo People (Eskimo Remix)


## קישורים חיצוניים
* 

קטגוריה:אמני מוזיקה אלקטרונית
קטגוריה:תקליטנים בריטים
קטגוריה:יוצרי מוזיקת טראנס
קטגוריה:אנגלים שנולדו ב-1985
קאנפור

**קאנפור** (בהינדית: **कानपुर**) היא העיר הגדולה ביותר במדינת אוטר פרדש שבצפון הודו. העיר שוכנת על גדות נהר הגנגס, 435 ק"מ דרומית־מזרחית לניו דלהי ו־965 ק"מ צפונית־מערבית לקולקטה.
## היסטוריה
ב־1801 היא נמסרה לחברת הודו המזרחית הבריטית והפכה להיות תחנת ספר של בריטניה. ב־1857 היא הייתה מהמוקדים החשובים במהלך המרד ההודי הגדול שהתחולל כנגד השלטון הבריטי המדינה. העיר הייתה עדה לקרבות קשים, בהם נהרגו הגנרל הבריטי יו וילר ורוב חייליו במהלך מצור שהתנהל נגד האוכלוסייה הבריטית בעיר בגט סאטי צ'אורה. 

בין היתר בעיר התרחש טבח של האזרחים הבריטים שהובטח להם מעבר בטוח אל מחוץ לעיר. לזכר הבריטים שנפלו בעיר הוקמה כנסייה בשם "כנסיית כל הנשמות".

העיר היא מרכז מסחרי ותחבורתי חשוב של צפון הודו בשל קרבתה לכביש הראשי שבין ניו דלהי לכלכותה, המכונה "גרנד טראנק רואד". קאנפור משמשת כנקודת מפגש למסילות הברזל הצפונית, הצפונית־מזרחית והמרכזית של הודו. היא גם משמשת כקו תחבורה חשוב על נהר הגנגס.

התעשיות העיקריות של העיר הן: צמר, כותנה, סוכר, יוטה, מוצרי עור, סבון, שמנים מן הצומח, פלסטיקה ומוצרים כימיים. התעשיות גורמות לזיהום אוויר ומים ניכרים.

בעיר נמצאים אוניברסיטה והמכון הטכנולוגי ההודי, קולג'ים רבים לחקלאות, טקסטיל ורפואה וגן חיות גדול.

## אקלים
לקאנפור גרסה אל-טיפוסית של אקלים סובטרופי גשום. להבדיל מאקלים סובטרופי גשום טיפוסים, לקאנפור קיץ ארוך וחם מאוד. 

## קישורים חיצוניים

* 
* 

קטגוריה:אוטר פרדש: ערים
יער בולון

[שמאל|ממוזער|250px|ציורו של [אדואר מאנה: **מרוץ סוסים ביער בולון** (1864)]]
שמאל|ממוזער|250px|על שפת אגם הבולון
שמאל|ממוזער|250px|מפל ביער
**יער בולון** (בצרפתית: **בואה דה בולון** - **Bois de Boulogne**) הוא פארק ציבורי הממוקם בקצהו המערבי של הרובע ה-16 מרבעי פריז, לצידי הפרוור בולון. שני פרוורים נוספים נוגעים בצידו הצפוני והמערבי של הפארק. בעוד פרוור בולון ממוקם מדרומו, הרי פרוור סירן ממוקם מצידו המערבי, בעוד פרוור ניי-סיר-סן מצפונו.

הפארק הוקם על ידי נפוליאון השלישי בשנת 1852, וסופח באופן רשמי לעיר פריז בשנת 1929. בדומה ליער ונסן, אין מחשבים אותו כחלק משטח העיר, אף כי הוא חלק ממנה באופן רשמי, היות שאין באזור בתי מגורים.

שטחו של יער בולון 8.459 קמ"ר, והוא גדול פי שניים וחצי מסנטרל פארק בניו יורק ופי 3.3 מהייד פארק בלונדון.

במרכז הפארק קיים היפודרום המשמש למרוצי סוסים המוניים, בעיקר בימי ראשון.

יער בולון משמש את תושבי פריז למנוחה ולספורט בשעות היום, בעיקר לרכיבה על אופניים ועריכת פיקניקים. בפארק קיימים 2 עד 3 כבישים מרכזיים, ועוד כמה שבילים החוצים אותו לאורכו ולרוחבו. בשעות העומס של הבוקר והערב, יש לחץ וכמות המכוניות שעוברות בו רבה מאוד. לכן קשה להגיע לפארק בשעות אלה. בשעות הלילה אזור היער הופך להיות מרכז פעילות ענפה של אנשים העוסקים בזנות.

## קישורים חיצוניים
* 

* 

* מידע על יער בולון 
* יער בולון באתר הבית של עיריית פריז 

קטגוריה:פריז: פארקים וגנים
קטגוריה:הרובע השישה-עשר של פריז
יער ונסן

שמאל|ממוזער|250px
**יער ונסן** (בצרפתית: **Bois de Vincennes**; "בואה דה ונסן") הוא פארק בסגנון אנגלי הנמצא במזרח העיר פריז שבצרפת. הפארק קרוי על שם העיר ונסן ונמצא דרומית לה.

יער ונסן מהווה חלק מהרובע השנים-עשר של פריז, אך אינו נכלל בחישובים סטטיסטיים של שטחי העיר וצפיפות האוכלוסין בה.

שטחו של הפארק 9.95 קמ"ר (פי שלושה מגודלו של הסנטרל פארק בניו יורק ופי ארבעה מגודלו של הייד פארק בלונדון).

## היסטוריה
אזור היער שימש בימי הביניים פארק מלכותי, בו נהגו מלכי צרפת לצוד. לאחר המהפכה הצרפתית הפך היער לאזור אימונים של הצבא הצרפתי. בשנת 1860 הפך נפוליאון השלישי את היער לפארק ציבורי, כחלק מתוכנית אוסמן לשיפוצי פריז. היער היה משויך מוניציפלית בחלקו לעיר ונסן ובחלקו לעיר נוז'אן-סור-מארן עד לשנת 1929 אז סופח רשמית לרובע ה-12 של פריז. ב-6 במאי 1931 נפתחה ביער ונסן התערוכה הקולוניאלית של פריז, בו הוצגו במשך שישה חודשים המשאבים והתרבויות של האימפריה הצרפתית. בתערוכה ביקרו כשישה מיליון אנשים שראו העתקים של מקדשי אנגקור וארמונות מרוקו, עבודות משי, יצירות אמנות וריקודי עמים. גן חיות שנכלל בתערוכה היה לבסיס של גן החיות שהוקם ביער ונסן בשנת 1934.

בין השנים 1969–1980 שכנה ביער ונסן אוניברסיטה VIII של פריז, אוניברסיטה רדיקלית שהוקמה עקבות מהומות הסטודנטים של 1968.

## אתרים
250px|ממוזער|שמאל|מפת יער ונסן
[שמאל|ממוזער|250px|[טירת ונסן (2005)]]
בקצהו הצפוני של יער ונסן נמצאת טירת ונסן, בית שני של מלכי צרפת במאה ה-14. כיום עוברת הטירה שיפוצים ופרט לחצר הטירה אינה פתוחה לקהל. בדרום מערב הפארק נמצא מבצר שהוקם על ידי לואי פיליפ, מלך צרפת. במערב יער ונסן, על שטח של 145 דונם, נמצא גן חיות הידוע בפילים האסייתיים שלו ובמונולית בגובה של 65 מטר בו מתגורר עדר של מופלון. בפינה הדרום מזרחית של יער ונסן נמצא החל משנת 1936 גן בוטני, על שטח של 120 דונם. בגן כ-2,000 עצים מ-120 סוגים ו-485 מינים. הגן ידוע במיוחד באוסף עצי התפוח, האגס והלילך שלו.

ביער ונסן ארבעה אגמים המוזנים על ידי נהר מארן. במערב, בקרבת גן החיות, אגם דאומסניל בשטח 120 דונם עם שני איים באמצעו, בצפון מזרח אגם בשטח 60 דונם ושלושה איים בתוכו, בדרום מערב אגם בשטח עשרה דונם ובצפון מערב עוד אגם.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פריז: פארקים וגנים
קטגוריה:הרובע השנים-עשר של פריז
קטגוריה:צרפת: גנים בוטניים
בית הקול

[שמאל|ממוזער|250px|תמונה [אנדוסקופיה|אנדוסקופית של בית הקול]]
שמאל|ממוזער|250px|הסבר אנטומי של בית הקול
**בֵּית הַקוֹל** (או **תֵּבַת קוֹל**. בלועזית: **Larynx**, **לָרִינְקְס**) הוא איבר בגרונם של יונקים ובעלי חוליות רבים אחרים, הממוקם בקדמת הצוואר מעל קנה הנשימה, באזור שבו מתפצל הגרון לקנה הנשימה ולוושט. בית הקול עשוי תשעה חלקי סחוס, בהם מכסה הגרון, סחוס התריס, וסחוס טבעתי, שקשורים יחד על ידי רצועות של שרירים, ומרופדים בקרום רירי.

באנטומיה של הלרינקס
ניתן לראות 9 סחוסים:
3 גדולים [thyroid, cricoid, epiglottic] ו-3 זוגות קטנים [arytenoid, corniculate, cuneiform].

בית הקול משמש למעבר אוויר מן הלוע אל הריאות, ובו מאוחסנים מיתרי הקול המרפדים את שני צדיו. בית הקול אחראי גם על יצירת הצלילים האנושיים, על גובה הקול ועל עוצמתו. מידת הקִרבה בין מיתרי הקול השונים משתנה בהתאם למרחב של בית הקול, והיא שקובעת אם נוצר בסיס החיתוך עבור העיצורים הסדקיים או שמופקות הקוליות והמנושפות של העיצורים הנחתכים בבסיסי חיתוך אחרים.

## ראו גם
* רככת בית הקול

## קישורים חיצוניים

* 

## הערות שוליים

קטגוריה:צוואר
קטגוריה:מערכת הנשימה
קטגוריה:איברי דיבור
צפון אוסטיה - אלניה

**רפובליקת צפון אוסטיה - אלניה** (ברוסית: **Республика Северная Осетия — Алания**; באוסטית: **Цæгат Ирыстоны Аланийы Республикæ**) היא רפובליקה של רוסיה השוכנת בדרום הפדרציה הרוסית. נכון לשנת 2024 ברפובליקה מתוגררים 678,879 תושבים. בירתה ולדיקווקז.

## היסטוריה
בימי הביניים האזור נשלט על ידי מספר נסיכויות. בשנת 1238 מונגולים השטלתו על השטח ושרפו רוב היישובים. בסוף המאה ה-13 צבאות של טימור לנג גרמו לאזור נזק רב.

האזור היה בין הראשונים שהועבר לשליטה של האימפריה הרוסית באוזר הקווקז כבר שנת 1774. ולדיקווקז היה מבצר רוסי ראשון באזור והוקם בשנת 1784. החלק הדרומי של אוסטיה סופח לרוסיה רק בשנת 1801 ביחד עם חלקים של גאורגיה. השטח היה חלק של גוברנייה טביליסי.

בתקופה הסובייטית החלק הצפוני היה תחילה חלק של רפובליקת ההרים ובשנת 1924 הוקמה רפובליקה אוטונומית של אוסטיה הצפונית. החלק הדרומי של אוסטיה היה חלק של גאורגיה הסובייטית.

בתקופת מלחמת העולם השנייה חלק מהשטח נכבש על ידי ורמאכט אך הם נעצרו בפעתי ולדיקווקז.

לאחר התפרקות ברית המועצות על בסיס הרפובליקה אוטונומית הוקמה רפובליקת צפון אוסטיה - אלניה כחלק של הפדרציה הרוסית.

בשנת 2004 התרחש משבר בני הערובה בבסלאן.

## ממשל
הממשל אורגן בהתאם לחוקה שהתקבלה בשנת 1994. בראש הרשות המחוקקת עומד פרלמנט שכולל 70 חברים. בהתאם לבחירות שנערכו בשנת 2022 סיעת רוסיה המאוחדת כוללת 46 חברים. בראש הרשות במבצעת עומד "ראש הרפובליקה" (עד לשנת 2005 נשיא) שנבחר על ידי הפרלמנט לכהונה של 5 שנים. בשנת 2021 סרגיי מניילו נבחר לכהונה של 5 שנים.

מבחינה מנהלית הרפובליקה מחולקת ל-8 ראיונים ועיר בעל חשיבות.

## גאוגרפיה
ימין|ממוזער|200px
צפון אוסטיה - אלניה היא רפובליקה אוטונומית השוכנת באזור הקווקז והיא שייכת לחבל אוסטיה שמתחלק בין רוסיה לבין גאורגיה. 22% משטח הרפובליקה מכוסים ביער. הרפובליקה גובלת בתחום רוסיה בקברדינו-בלקריה, מחוז סטוורופול, צ'צ'ניה, ואינגושטיה וכמו כן היא גם גובלת עם גאורגיה.

## כלכלה
בשטח הרפובליקה התגלו מרבצי נחושת, אבץ, כסף, נפט וגז טבעי

תיירות מהווה חלק חשוב בכלכלת האזור.

### תחבורה
קו מסילת רכבת שקושר את האזור עם מוסקבה הופעל בשנת 1875. מאז רשת מסילות ברזל באזור הורחבה.

דרך שטחי הרפובליקה עוברים כבישים ארציים הדרך הצבאית הגאורגית שמקשרת רוסיה עם גאורגיה החל מהמאה ה-18 וכביש A-164 "הדרך הטראנס-קווקזית".

באזור פועל נמל תעופה בין-לאומי שדרכו עברו בשנת 2023 כמיליון נוסעים.

## דמוגרפיה
הדת השולטת בצפון אוסטיה היא נצרות פרבוסלבית. נכון לנתוני מפקד של שנת 2021, כ-65.6% מהאוכלוסייה הם אוסטינים (451 אלף). הרוסים מהווים כ-16.3% (112 אלף) ואינגושים כ-3.5% (24 אלף).

כבר עשרות שנים שחידוש האמונה העתיקה של האוסטים טרם התנצרותם, , מצליח לאיטו. נכון ל-2012, כ-29% מהאוכלוסייה במדינה משתייכים לאמונת אבותיהם האוסטיים. 

בעבר ישבו באזור זה אינגושים בהיקף משמעותי (מעל ל-32 אלף בשנת 1989) אך עם נפילת ברית המועצות רובם עזבו בחזרה לאינגושטיה. כיום יש ברפובליקה כ־90 קבוצות אתניות. הקבוצות העיקריות הן: אוסטים כ־65%, רוסים כ־13%, אינגושים כ־3%- הנתונים נכונים לשנת 2021.

ישנה אגדה אוסטית ישנה הגורסת שמוצאם הוא משבטים יהודיים, אך טענה זו מעולם לא אומתה, כל שכן ששפתם היא ממשפחת שפות האיראנים, והגנים שלהם איראניים ומקומיים-קווקזיים.

## קישורים חיצוניים

* 
* 

*
קטגוריה:רוסיה: רפובליקות
קטגוריה:אוסטיה
קטגוריה:קווקז
קטגוריה:צפון הקווקז
קטגוריה:מדינות וטריטוריות שהוקמו ב-1924
טירת ונסן

**טירת ונסן** (בצרפתית: Château de Vincennes) היא טירה מלכותית בקרבת העיר ונסן  במזרח פריז בירת צרפת. הטירה שימשה במאות ה־14 ועד ה־17 כביתם של מלכי צרפת. ב-1860 נכללה בשטח העיר פריז.

## היסטוריה
במקור היה המבנה בקתת ציד שנבנתה עבור לואי השביעי, מלך צרפת בשנת 1150 ביער ונסן. במאה ה-13 בנה לואי התשיעי במקום אחוזה גדולה. ב-1337 בנה פיליפ השישי במקום **[[מגדל עוז (ביצור)|דונז'ון]]** - "מגדל עוז" שגובהו 52 מטרים.

בשנת 1274 שימשה הטירה אתר חתונתו של פיליפ השלישי, ובשנת 1322, אתר חתונתו של פיליפ הרביעי. בטירה נולדו לואי העשירי (1316), פיליפ החמישי (1322) ושארל העשירי (1328).

בטירה נשמר כתר הקוצים שהובא לצרפת, עד סיום בניית כנסיית סנט שאפל באיל דה לה סיטה שבפריז. חלק מהכתר נשמר בקאפלה שנבנתה לצורך זה בטירת ונסן.

במאה ה־17 בנה האדריכל לואי לה וו עבור לואי ה-14 שני מבנים זהים משני צידי המצודה עבור המלכה האם אן מאוסטריה, אולם הבנייה במקום הופסקה לאחר שמשפחת המלוכה עברה לארמון ורסאי.

במאה ה־18 הפכה הטירה למפעל ייצור פורצלן, ולאחר מכן שימשה ככלא, בו נכלאו המרקיז דה סאד, דני דידרו ואונורה מירבו. 
בשנת 1796 הפכה הטירה למפעל ייצור נשק.

בשנת 1860 מינה נפוליאון השלישי את ויולה לה דוק לשקם את הטירה, והעניק את שטח הטירה והיער סביבה לעיר פריז כפארק ציבורי.

בתקופת מלחמת העולם השנייה השתמשו כוחות הכיבוש הנאצים בטירה ככלא, ורצחו במקום 30 חיילים שבויים ב־20 באוגוסט 1944.

## גלריה

CDV110.jpg|קפלת טירת ונסן (2005)
VincennesWatercolor.jpg|ציור משנת 1820 של טירת ונסן
CDV109.jpg|טירת ונסן (2005)


## קישורים חיצוניים
 
* 

ונסן
קטגוריה:פריז: מבנים
קטגוריה:עמק המארן
קטגוריה:פריז: מבנים היסטוריים
קטגוריה:צרפת: בתי סוהר לשעבר
מעיין (פירושונים)

קטגוריה:שמות משפחה עבריים
קטגוריה:שמות פרטיים עבריים לגברים ולנשים
קטגוריה:שמות פרטיים שמקורם בטבע
ארמון דולמאבהצ'ה

ממוזער|250px|מבט על ארמון דולמאבהצ'ה מכיוון הבוספורוס
ממוזער|250px|מדרגות הבדולח המפורסמות
ממוזער|250px|האולם הראשי (פרט)
**ארמון דולמאבהצ'ה** (בטורקית: **Dolmabahçe Sarayı**) הוא ארמון הממוקם באיסטנבול שבטורקיה, על הגדה האירופית של הבוספורוס.
הארמון שימש מקום מגורי הסולטאנים ומרכז השלטון של האימפריה העות'מאנית מ־1856 עד 1923.

## מקור השם
המקום בו נמצא הארמון היה במקור מפרץ על גדת הבוספורוס. במהלך המאה ה-18 מולא המפרץ על מנת לשמש גן מלכותי. שמו של הארמון מתאר תהליך זה: דולמה (**dolma**) פירושו ממולא, ובהצ'ה (**bahçe**) פירושו גן.

## היסטוריה
במהלך המאות ה־18 וה־19 עברו הסולטאנים הטורקים מארמון טופקאפי המיושן לארמונות שנבנו בגן זה, בשל היותם מודרניים. היו בהם מים זורמים ותאורת גז ובשלב מאוחר יותר גם חשמל וטלפון. במהלך השנים נבנו במקום מספר ארמונות. הארמון הנוכחי נבנה בשנת 1856 על ידי הסולטאן אבדילמג'יט הראשון, בתכנונם של האדריכלים הארמניים קאראבט באלייאן ובנו ניקוגוס באלייאן.

ב־3 במרץ 1924 נחקק חוק שהעביר את הארמון לבעלות הרפובליקה הטורקית. מייסד הרפובליקה ונשיאה הראשון, מוסטפא כמאל אטאטורק, השתמש בו כארמון הנשיא ונפטר בו ב־10 בנובמבר 1938.

כיום הארמון משמש לעיתים לקבלת פנים של ראשי מדינות המבקרים בטורקיה.

## חלקי הארמון
בארמון שלושה חלקים עיקריים:
* ה־**Mabeyn-i Hümâyûn** או **Selamlık** הוא האזור המיועד לסולטאן.
* **Muayede Salonu** - אולם הטקסים.
* ההרמון - **Harem-i Hümâyûn** - אזור נשות הסולטאן.

שטחו של הארמון כ־45,000 מ"ר, ובו 285 חדרים, 46 אולמות, 6 חדרי אמבטיה (חמאמים) ו־68 חדרי שירותים.

המפורסם בחדרי הארמון הוא חדר מדרגות הבדולח - בו כל מעקי המדרגות והמנורות עשויים בדולח באקארה.

בארמון מוצג אוסף תמונות שכולל מעל ל-200 יצירות. האוסף כולל 23 יצירות של איוואן אייווזובסקי ויצירות של ציירים נוספים כמו גוסטב בולאנז'ה, ז'אן-לאון ז'רום, אז'ן פרומנטן ועוד.

## ראו גם

* ארמון טופקאפי

## קישורים חיצוניים

* 
* סיור צילומי בארמון

קטגוריה:איסטנבול: מבנים
דולמאבהצ'ה
קטגוריה:האימפריה העות'מאנית
קטגוריה:האימפריה העות'מאנית: מבנים
אלכסנדר פריי

**אלכסנדר פריי** (בגרמנית: **Alexander Frei**; נולד ב-15 ביולי 1979 בבזל) הוא כדורגלן עבר שווייצרי ששיחק בעמדת החלוץ, והוא מלך השערים של נבחרת שווייץ בכל הזמנים עם 42 כיבושים. כיום משמש פריי כמאמנה של אראו. 

פריי היה מלך השערים של הליגה הצרפתית בעונת 2004/2005 עם 29 כיבושים, והוא הוכרז באותו השנה כשחקן השנה של שווייץ. הוא שיחק במדי נבחרת שווייץ במהלך טורניר יורו 2004, ובסך הכל ערך 84 הופעות במדי הנבחרת. במהלך טורניר יורו 2008 נפצע פריי ולא היה יכול לשחק יותר בטורניר, ממנו הודחה שווייץ.

## קישורים חיצוניים

* 

קטגוריה:כדורגלנים שווייצרים
קטגוריה:חלוצי כדורגל שווייצרים
קטגוריה:בזל: כדורגלנים
קטגוריה:כדורגלני פ.צ. בזל
קטגוריה:כדורגלני תון
קטגוריה:כדורגלני לוצרן
קטגוריה:כדורגלני סרבט ז'נבה
קטגוריה:כדורגלני סטאד רן
קטגוריה:כדורגלני בורוסיה דורטמונד
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:ספורטאים שווייצרים בצרפת
קטגוריה:ספורטאים שווייצרים בגרמניה
קטגוריה:מאמני כדורגל שווייצרים
קטגוריה:מאמני פ.צ. בזל
קטגוריה:שווייצרים שנולדו ב-1979
איבר חונך

**איבר חונך** או **מנגנון זרימת האוויר** מתייחס לאיבר המווסת את זרם האוויר בגוף האדם על ידי תנועתו וכיוון זרימתו, כדרך ליצירת העיצורים. קיימים שלושה איברים המווסתים את זרם האוויר ושני כיוונים לזרימתו. רוב העיצורים מופקים במנגנון ריאתי מחוצן.
* **מנגנון ריאתי מחוצן** (Pulmonic egressive) הוא מנגנון המווסת את זרימת האוויר החוצה באמצעות תנועת הסרעפת העולה כלפי מעלה כשהיא מפעילה לחץ חיובי על בית החזה וגורמת להתכווצות הריאות ולשחרור האוויר החוצה דרך חלל הפה או האף. העיצורים ברוב השפות מופקים על ידי שימוש במנגנון זרימת אוויר זה.

ישנם עוד חמישה מנגנוני זרימת אוויר אפשריים:
* **מנגנון גרוני מחוצן** (Glottalic egressive) הוא מנגנון המווסת את זרימת האוויר החוצה באמצעות תנועת פיקת הגרון העולה כלפי מעלה כשהיא מפעילה לחץ חיובי בחלל הפה מאחורי מקום חסימת זרם האוויר וגורמת לשחרור האוויר החוצה דרך חלל הפה או האף. העיצורים המסודקים מופקים על ידי שימוש במנגנון זרימת אוויר זה.
* **מנגנון גרוני מפונם** (Glottalic ingressive) הוא מנגנון המווסת את זרימת האוויר פנימה באמצעות תנועת פיקת הגרון היורדת כלפי מטה כשהיא יוצרת לחץ אוויר שלילי בחלל הפה מאחורי מקום חסימת זרם האוויר וגורמת לשאיפת האוויר פנימה לתוכה. העיצורים המפונמים מופקים על ידי שימוש במנגנון זרימת אוויר זה.
* **מנגנון וילוני מפונם** (Velaric ingressive) הוא מנגנון המווסת את זרימת האוויר פנימה באמצעות תנועת הווילון היורד כלפי מטה כשהיא יוצרת לחץ אוויר שלילי בחלל הפה מאחורי מקום חסימת זרם האוויר וגורמת לשאיפת האוויר פנימה לתוכו. העיצורים המצוצים מופקים על ידי שימוש במנגנון זרימת אוויר זה.

ישנם שני מנגנונים אפשריים נוספים שאינם מוכרים משום שפה טבעית בעולם אלא רק משפה אחת שנקראת שפת הדאמין והיא כנראה מתוכננת:
* **מנגנון ריאתי מפונם** הוא מנגנון המווסת את זרימת האוויר פנימה באמצעות תנועת הסרעפת היורדת כלפי מטה כשהיא מפעילה לחץ שלילי על בית החזה וגורמת להתרחבות הריאות ושאיפת האוויר פנימה לתוכן.
* **מנגנון וילוני מחוצן** הוא מנגנון המווסת את זרימת האוויר החוצה באמצעות תנועת הווילון העולה כלפי מעלה כשהיא יוצרת לחץ אוויר חיובי בחלל הפה מאחורי מקום חסימת זרם האוויר וגורמת לשחרור האוויר החוצה דרך חלל הפה או האף.

קטגוריה:פונטיקה
אושה

**אוּשָׁה** הוא קיבוץ בעמק זבולון, מדרום לקריית אתא. בעבר השתייך לחבר הקבוצות, לאיחוד הקבוצות והקיבוצים ולתנועה הקיבוצית, וכיום הוא משתייך לתנועה הקיבוצית. הקיבוץ נכלל במועצה אזורית זבולון.

מקור השם הוא העיר הקדומה אושא, שבה ישבה הסנהדרין לאחר מרד בר כוכבא, והשם נשתמר בכפר הערבי הושה. תחילה, בראשית שנות השלושים, ניתן השם לקיבוץ הנקרא היום רמת יוחנן. משניתן לקיבוץ רמת יוחנן שמו, 'התפנה' השם, וניתן, כאמור להלן, לקיבוץ סמוך.

## היסטוריה
ממוזער|שמאל|280px|מראה נוף באושה, 28 באוגוסט 1946
קיבוץ אושה נוסד בקיץ 1937 בשם **אושא** והיה לקיבוץ הראשון של תנועת הנוער הציוני. הגרעין המייסד שהורכב מחניכי תנועת הנוער הציוני בפולין, התארגן עוד ב-1930 בפתח תקווה והכשירו את עצמם להתיישבות במושבות השרון כפר סבא, מגדיאל ופתח תקווה. לאחר שכוונה להתיישב באזור קריית ענבים התבטלה, עברו שני פלגים של הגרעין, שבינתיים התפצל לארבע, לכפר אתא, בהמתנה לעלייה לקרקע לאדמות הקרן הקיימת באושא, כאשר כל אחד משני הפלגים דורש להתיישב באדמות אושא. באוגוסט 1937 נמצאה פשרה, כאשר שטח האדמה שיועד להתיישבות באושא הוכפל ושני הפלגים עלו להתיישבות במרחק של כמה מאות מטרים זה מזה. אחד הפלגים נשא את השם "כפר אושה", והשני, שכונה תל יצחק, עזב את המקום בקיץ 1938 והתיישב בנקודת הקבע שלו בשרון. הגם שהעלייה להתיישבות של אושא לא לוותה בבניית חומה ומגדל, נחשבת אושה לאחד מיישובי חומה ומגדל. באוקטובר 1938 הונחה אבן פינה לשלושה בתים ראשונים של יישוב הקבע, עם תקווה להשלמת הבנייה תוך מספר חודשים.

במלחמת העצמאות הותקפו אושה ורמת יוחנן הסמוכה בידי הגדוד הדרוזי של "צבא ההצלה" של פאוזי אל קאוקג'י, אולם תושבי היישובים הצליחו להדוף את ההתקפות.

במקום היה מפעל לעדשות פלסטיות ("אופטיפלס").  כיום קיימים מספר ענפי משק הכוללים חוות סוסים, מטעי אבוקדו, נגריה, גידולי שדה ועוד.

## קישורים חיצוניים

* 
* יערה שאלתיאל, חורבת אושה (אושא)- תוכנית לשימור האתר ולפיתוחו, אתר רשות העתיקות - מינהל שימור, 2008
* 

## הערות שוליים

קטגוריה:יישובים שהוקמו ב-1937
קטגוריה:קיבוצים
קטגוריה:יישובי חומה ומגדל
קטגוריה:קיבוצים במחוז חיפה
*
קטגוריה:מעוטרי נס הקוממיות
קטגוריה:עמק זבולון
קטגוריה:קיבוצי איחוד הקבוצות והקיבוצים
קטגוריה:ישראל: יישובים הקרויים על שם יישוב קדום
אצבוע

[שמאל|ממוזער|300px|[טוקטה דידקטית לצ'מבלו שנועדה להדגים את עקרונות האצבוע באמצעות סימנים גרפיים, מאת אלסנדרו סקרלטי, תחילת המאה ה-18.]]
[שמאל|ממוזער|250px|אצבוע בכתב ידו של [יוהאן סבסטיאן באך, בספר של יצירות קלות שיצר עבור בנו, וילהלם פרידמן.]]
**אִצְבּוּעַ** הוא מושג במוזיקה המתייחס למכלול האפשרויות של הנחת האצבעות השונות על כלי הנגינה לשם יצירת צלילים שונים. השימוש באִצבועים שונים (העדפת שימוש באצבע זו או אחרת) נועד לנוחות הנגן ולשם הפקת צליל טוב או מתאים יותר לקטע המוזיקלי.

## אצבוע בכלי הנגינה השונים
* ב**[[כלי מיתר]]** הצמדת המיתרים אל הגשר מקצרת אותם וגורמת להם להפיק צליל גבוה יותר. בכלים אלה מתייחס המושג אצבוע לבחירה באיזו אצבע לקצר מיתר, ובאיזה סדר להשתמש באצבעות.

* ב**[[כלי נשיפה ממתכת]]** ישנם בדרך כלל שלושה עד חמישה שסתומים וכל צירוף מאפשר הפקת מספר צלילים על ידי שינוי מתח השפתיים ועוצמת הנשיפה. חלק מהצלילים ניתנים להפקה על ידי יותר מאצבוע אחד, עובדה שפותחת פתח לשימוש באצבועים חלופיים. בכלי נשיפה ממתכת ללא בוכנות, כמו ביוגל או טרומבון אין אצבוע משום שהשליטה על גובה הצליל לא נעשית בעזרת האצבעות.

* **ל[[כלי נשיפה מעץ]]** בין שבעה לעשרים חורים (קלאפות). גם בכלי נשיפה מעץ ניתן להפיק חלק מהצלילים ביותר מאצבוע אחד.

* ב**[[כלי מקלדת]]** קליד ייחודי לכל צליל. השימוש במושג אצבוע בכלי מקלדת מתייחס בדרך כלל לסדר השימוש באצבעות.

## הוראות אצבוע
הוראות אצבוע מסומנות בעזרת ספרות מעל התווים, המייצגות את האצבעות (1=אגודל, 2=אצבע, 3=אמה, וכן הלאה). בכלי נשיפה הוראות אצבוע משמשות בדרך כלל רק בשלבים הראשונים של לימוד הנגינה, כדי להזכיר לנגן כיצד להפיק צליל מסוים.

בכלי מקלדת ומיתר הוראות האצבוע מנחות לבחירת האצבע האופטימלית שתאפשר למבצע תנועה ונוחות מרביות להשגת נגינה רציפה ומהירות. בדרך כלל ישאפו הוראות אצבוע בכלי מקלדת להציע דרך לנגן מבלי להרים את כף היד מהמקלדת. בניגוד לשימושן בכלי נשיפה, הוראות אצבוע משמשות בכלי מקלדת גם בנגינה ברמה גבוהה, כדי להציע פתרונות לדרישות טכניות מסובכות ביצירה.

מאחר שנוחות היא סובייקטיבית, הוראות אצבוע הן בגדר המלצה בלבד.

## אצבועים חלופיים
אצבוע חלופי (באנגלית **Alternate Fingering** או **False Fingering**) הוא מושג מתחום כלי הנשיפה. זהו אצבוע נוסף לאצבוע המקובל, אשר מפיק מן הכלי את אותו הצליל, בדרך-כלל בכיוון מעט שונה (גבוה או נמוך יותר מהאצבוע המקובל). אצבועים חלופיים משמשים למספר מטרות:
***הקלה על נגינה של קטע מוזיקלי מהיר**, בו האצבוע המקובל לא נוח. במקרים כאלה גם אם האצבוע החלופי פחות מכוון לא יספיק המאזין לשמוע זאת. 

***פתרון לבעיית כיוון של הכלי**. בחלק מכלי הנשיפה, כמו הטובה, מקובלים מספר אצבועים שונים לאותו הצליל, ובהתאם למיקום הצליל במנעד ואופיו של הכלי הספציפי בוחר הנגן את האצבוע המכוון ביותר.

***אפקטים**. לעיתים משמשת נגינה חוזרת של צליל אחד באצבועים שונים כאפקט, הנתפש על ידי המאזין כצליל חוזר המשנה גוון. נגני ג'אז רבים השתמשו באפקט זה, ביניהם סקסופוניסט הג'אז לסטר יאנג, שהפך אותו למאפיין בולט של סגנונו האישי.
:אפקט נוסף המושג בעזרת אצבועים חלופיים בכלי נשיפה מעץ הוא מולטיפוניק, נגינה של שני צלילים ויותר בו זמנית. ג'ון קולטריין היה מהראשונים לחקור אפשרות זו בנגינה בסקסופון. 
:שימוש באפקטים אלה אופייני למלחיני מוזיקה קלאסית מודרנית.

## קישורים חיצוניים

*הסבר על מולטיפוניקס בליווי דוגמאות מוקלטות (בתחילה מוסברים מולטיפוניקס בכלי נשיפה ממתכת, ולאחר מכן בכלי נשיפה מעץ).

קטגוריה:ערכים שבהם תבנית בריטניקה אינה מתאימה
קטגוריה:תאוריית המוזיקה
קטגוריה:אצבעות
מנגנון זרימת אוויר

**מנגנון זרימת אוויר** (באנגלית: **Airstream mechanism**) הנקרא גם **חניכה**, הוא הדרך בה נוצרת תנועת האוויר במערכת הקול. האיבר המווסת את תנועת האוויר במערכת הקול נקרא האיבר החונך והוא יכול להיות אחד משלושת החונכים המוכרים בלשונות האנושיות הריאות, הגרון או הווילון.

ניתן לחלק את מנגנוני זרימת האוויר ללחץ ויניקה. בראשון האיבר המבצע את החניכה יוצר לחץ חיובי במערכת הקול וגורם לתנועת האוויר החוצה, הגאים המבוצעים בדרך זאת נקראים מחוצנים, באחר האיבר המבצע את החניכה יוצר לחץ שלילי במערכת הקול וגורם לשאיבת האוויר פנימה, הגאים המבוצעים בדרך זאת נקראים מפונמים.

## חניכה ריאתית
החניכה הריאתית היא חניכה המתחילה בריאות, רובם המוחלט של הגאי השפות האנושיות מתבצע תוך חניכה ריאתית, כל התנועות ורובם של העיצורים נוצרים במנגנון הריאתי המחוצן. זאת ועוד בשפות רבות כל ההגאים הם ריאתיים מחוצנים.

## חניכה גרונית
החניכה הגרונית היא חניכה המתחילה בגרון, מאחר שהחללים העליונים במערכת הקול קטנים מאוד מהריאות לא ניתן לבצע עיצורים מקורבים או תנועות עם חניכה גרונית.

בביצוע חניכה גרונית מחוצנת יורדת פיקת הגרון כמו בעת ניסיון לשיר תו נמוך, נסגרים מיתרי הקול כמו בעת הגיית עיצור סדקי סותם, נחסם בסיס חיתוך בחלל הפה ואז עליית פיקת הגרון גורמת להיווצרות לחץ חיובי בחלל הפה מאחורי הסתימה.

בביצוע חניכה גרונית מפונמת עולה פיקת הגרון, כמו בניסיון לבצע תו גבוה, לאחר מכן נחסם בסיס חיתוך בחלל הפה, אז יורדת פיקת הגרון תוך יצירת לחץ שלילי בחלל הפה מאחורי הסתימה.

## חניכה וילונית
החניכה הווילונית היא חניכה המתחילה בחך הרך (הווילון), עיצורים סותמים וילוניים-מפונמים מוכרים כעיצורים מצוצים. העיצור החכי המצוץ (צקצוק לשון) מסמן בהרבה שפות אירופאיות ובעברית הבעת רגשי צער. העיצור המכתשי מצוץ צדי משמש רבות את פרשי הסוסים כדי להאיץ את סוסיהם.

בביצוע חניכה וילונית מפונמת נוצרת סתימה בחלל הקדמי של הפה ולאחר מכן מתקרב גב הלשון אל החך הרך ונע עוד אחורנית כך שנוצר לחץ שלילי בחלל הפה שלאחר החסימה הראשונה וכשהחסימות נפתחות האוויר נע מהחוץ פנימה.

לא ניתן לבצע עיצורים סדקיים, אפיגלוטיים, לועיים או ענבליים בחניכה וילונית מאחר שבסיסי חיתוך אלו מופיעים מאחורי האיבר החונך. כמו כן משום שחלל האוויר הזמין לחניכה הווילונית אינו גדול דיו נחשבת הגיית עיצורים חוככים ועיצורים מקורבים כבלתי אפשרית. מאחר שהחניכה הווילונית מתבצעת מעל מיתרי הקול, ניתן לייצר רק עיצורים אטומים בחניכה זאת.

קטגוריה:פונטיקה
ונגיונים

ממוזער
ה**ונגיונים** (**vangiones** או **wangiones**) היו שבט ממוצא גרמאני שמוצאו בעמק הריין העילי. מאוחר יותר התיישב השבט באזור גאליה בלגיקה. שמם מתועד בשם הרומי של ורמיזה (וורמס) בתקופה הרומית: augusta vangionum. הרומים, ככל הנראה, גירשו את הוונגיונים ממקום מושבם לפני שנת 14 לפנה"ס בה יוסדה ורמיזה על ידי דרוסוס. קיומם של הוונגיונים מתועד גם בכיתוב המציין את הקוהורטה הונגיונית הראשונה. ישנן מספר תעודות נוספות וכן כתובות קברים המציינות את הוונגיונים כיחידה שבטית מובחנת, לפחות מבחינת השיוך הצבאי הרומי, עד אמצע המאה השנייה לספירה.

קטגוריה:שבטים גרמאניים
קטגוריה:וורמס
ורנים

**ורנים** או **ורינים** (בגרמנית: **Warnen** או **Wariner**), היו שבט גרמאני קטן שחי בצפון-מזרח גרמניה של ימינו, ליד הים הבלטי. על קיומו של השבט ידוע רק ממניין השבטים של תלמי בספרו "גאוגרפיה". תלמי ממקם שבט זה במקום המכונה "וירונוי" או "וירונום", קרוב למקום מושבם של הסואבים. ניתן להניח כי שבט קטן זה נטמע בסואבים במועד כלשהו אחרי כתיבת "גאוגרפיה" במאה השנייה לספירה.

## מקורות
* מפה על פי כתבי תלמי

קטגוריה:שבטים גרמאניים
קרליה (רפובליקה)

**רפובליקת קרליה** (ברוסית: **Респу́блика Каре́лия**, בקרלית: **Karjalan Tazavalla**) היא רפובליקה בצפון מערב הפדרציה הרוסית.

הרפובליקה גובלת עם פינלנד.

נכון לינואר 2025 התגוררו בקרליה 518,644 תושבים.

## היסטוריה
השטח היה בידיים רוסיות כבר בשלב מוקדם בהיסטוריה, כחלק של רפובליקת נובגורוד. מהמאה ה-13 והלאה חלקים שונים של קרליה צורפו לשוודיה תחת השם קרליה השוודית. במאה ה-18 רוסיה כבשה את השטח.

בשנת 1923 הפכה קרליה לרפובליקה הסובייטית הסוציאלית האוטונומית של קרליה, ובשנת 1940 לרפובליקה הסובייטית הסוציאליסטית הקרלו-פינית עם צירוף הרפובליקה הדמוקרטית הפינית בזמן מלחמת החורף. בהתאם לכך עד לשנת 1956 קרליה הייתה רפובליקה סובייטית שהיא חלק של ברית המועצות.

בשנת 1956 המעמד שונה ל**רפובליקה הסובייטית הסוציאלית האוטונומית של קרליה** כחלק של הרפובליקה הרוסית הסובייטית. במהלך המלחמה כבשה פינלנד חלקים מקרליה אך השטחים חזרו לידיים רוסיות בשנת 1944.

**הרפובליקה הקרלית** הוכרזה כרפובליקה ב-13 בנובמבר 1991 כחלק של תהליך התפרקות ברית המועצות וכינון רוסיה. 

## גאוגרפיה
ימין|ממוזער|200px
רפובליקת קרליה היא החלק הרוסי של חבל הארץ קרליה. רפובליקה זו נמצאת בצפון רוסיה, על הגבול עם פינלנד, ליד הים הבלטי והים הלבן. כ־85 אחוזים משטח הרפובליקה הוא יער ותעשיית העץ ברפובליקה זו היא משגשגת מאוד. הרפובליקה גובלת בתחום רוסיה במחוז לנינגרד, מחוז ארכנגלסק ומחוז וולוגדה.

באזור נמצאו מרבצים של יהלומים, ונדיום, מוליבדן וברזל.
## ממשל
הרשות המחוקקת היא "האספה המחוקקת של קרליה" שכוללת 36 חברים. בבחירות שנערכו בשנת 2021 נציגי רוסיה המאוחדת זכו ב-22 מושבים.

חוקת הרפובליקה התקבלה בשנת 2001. מאז היו כמה תיקונים.

בראש קרליה עומד ראש הרפובליקה (עד לשנת 2011 נשיא) שנבחר לכהונה של 5 שנים בבחירות ישירות. בשנת 2017 לתפקיד נבחר ארוטר פרפנצ'יקוב. בשנת 2022 הוא נבחר לכהונה השנייה.

מבחינה מנהלית הרפובליקה כוללת 2 ערים בעלי מעמד מיוחד ו-16 ראיונים.

## דמוגרפיה
אוכלוסיית האזור נמצאת במגמה ירידה מתמדת. בשנת 1987 התגוררו באזור כ-800 אלף תושבים, בשנת 2024 התגוררו 523 אלף בלבד. כמחצית האוכלוסייה מתגוררת בעיר הבירה פטרוזבודסק.
 
בשנת 2002 תושבי קרליה מתחלקים לכ־73 אחוזים רוסים, כ־10 אחוזים קרלים (מבחינה אתנית נחשבים פינים), כ־7 אחוזים בלארוסים, כ־3 אחוזים וחצי אוקראינים, כ־2 אחוזים פינים וכל השאר מיעוטים. הדתות העיקריות באזור הם הנצרות הפרבוסלבית והנצרות הלותרנית.

יש לציין שהחלק של אוכלוסייה קרלית באוכלוסיית האזור קטן בהתמדה. בתחילת המאה ה-20 הם היו כ-20% מאוכלוסיית האזור וכ-10% בשנת 2002. בהתאם לנתוני מפקד אוכלוסין של שנת 2021, זה ירד לכ-3.5%.

## כלכלה
כלכלת הרפובליקה מבוססת על תעשיית המחצבים, ייצור נייר ועיבוד מוצרי עץ.

### תחבורה
דרך שטחי הרפובליקה עוברות מסילות ברזל מחלקים הדרומיים של הפדרציה הרוסית לארחנגלסק ומורמנסק.

כבישים ארציים עוברים בתוואים דומים.

בפטרוזבודסק פועל נמל תעופה לטיסות פנים.

## קישורים חיצוניים

* 

* 

*
קטגוריה:רוסיה: רפובליקות
אוסיפים

ה**אוּסיפּים** (**Usipii**), היו שבט גרמאני קטן שעל קיומו ידוע לנו רק ממניין השבטים של תלמי ב"גאוגרפיה" שלו. תלמי כותב כי "מבין אלו המאכלסים את גרמניה בצד השני של נהר הריין, אם אנו הולכים צפונה, נמצאים הברוקטרי הקטנים והסיגאמברי, ותחתיהם הסואבי לונגוברדי; ואז הטנקטרי והאינקריונס, בין הריין והרי אבנובאי; ואז האינטוארגי והורגיונים והקריטנים, ותחתיהם ה**ויספי** והדסרטים של ההלווטים עד אותם הרים אותם אנו מכנים האלפים". ניתן להניח כי שבט קטן זה נטמע בשבטים אחרים סביבו במועד כלשהו אחרי כתיבת "גאוגרפיה" במאה השנייה לספירה. 

## קישורים חיצוניים

* מפה על פי כתבי תלמי
* השבטים שמונה תלמי (גרמנית)

קטגוריה:שבטים גרמאניים
קרליה (חבל היסטורי)

שמאל|ממוזער|250px|חלקי חבל קרליה כפי שהם מתחלקים כיום
**קָרֶלְיָה** (קרלית, פינית ואסטונית: **Karjala**; רוסית: **Карелия**) היא חבל ארץ היסטורי בצפון אירופה, המחולק כיום בין פינלנד לבין רוסיה, רובו בריבונות רוסיה. החלק הרוסי של קרליה שוכן ברפובליקת קרליה, במחוז לנינגרד (המצר הקרלי) ובסנקט פטרבורג (רובו ברובע הנופש).

אזור קרליה היה אזור מריבה במשך שנים רבות בין מדינות האזור. במהלך המאה ה-14 נערכו באזור מלחמות בין שוודיה לבין רפובליקת נובגורוד שהסתיימו בהסכם שלום בשנת 1329. בהתאם להסכם זה החלק המערבי עם מרכזו בעיר ויבורג עבר לשליטת שוודיה. לאחר סיום מלחמת הצפון הגדולה הועברו חלקים נוספים של האזור לשליטת האימפריה הרוסית. במאה ה-19, כאשר הדוכסות הגדולה של פינלנד הייתה חלק מהאימפריה הרוסית נכללו חלקים של קרליה בשטחה. עם קבלת עצמאותה של פינלנד נקבע הגבול בהתאם להסכם משנת 1920.

ב-30 בנובמבר 1939, שלושה חודשים לאחר פרוץ מלחמת העולם השנייה התקיפה ברית המועצות את פינלנד וכבשה את חבל קרליה ב"מלחמת החורף" שהסתיימה ב-13 במרץ 1940 בהסכם השלום של מוסקבה. כיבוש זה גונה על ידי חבר הלאומים ולאחר כשנה, במלחמת ההמשך, נכבש החבל בחזרה על ידי פינלנד. בסוף מלחמת העולם השנייה נכבשה קרליה שוב על ידי ברית המועצות ובחוזה פריז (1947) אושרו תנאי הסכם הכניעה של פינלנד ושביתת הנשק בינה לברית המועצות, שהוסכמו ב-19 בספטמבר 1944. לפי הסכם זה ויתרה פינלנד על חלקים ניכרים משטחה, כולל רובו של חבל קרליה.

לאורך ההיסטוריה הפינית, ניכרה השאיפה לשוב ולשלוט בו. המשוררת הפינית אווה קילפי, ילידת המחוז, עסקה בכתיבתה בין היתר בגעגועיה לנוף ילדותה. גם המלחין הפיני, ז'אן סיבליוס, הלחין מספר יצירות אותן הקדיש למחוז, המוכרת שבהן היא "הסוויטה לקרליה" שנכתבה בשנת 1893, עת הייתה פינלנד תחת כיבוש רוסיה חלקי.

## קישורים חיצוניים

*
קטגוריה:רוסיה: גאוגרפיה
קטגוריה:פינלנד: גאוגרפיה
קטגוריה:פינלנד במלחמת העולם השנייה
קטגוריה:ברית המועצות במלחמת העולם השנייה
קטגוריה:מלחמת החורף
מרחב רגולרי

בטופולוגיה, **רגולריות** ותכונת T_3 הן דוגמאות לתכונות הפרדה. **מרחב רגולרי** הוא מרחב טופולוגי המפריד בין נקודות לבין קבוצות סגורות, באמצעות סביבות פתוחות. מרחב רגולרי שבו כל נקודה מהווה קבוצה סגורה, נקרא **מרחב <math>T_3</math>**. 

מרחב טופולוגי הוא רגולרי, אם לכל קבוצה סגורה F ונקודה x שאיננה ב-F, קיימות קבוצות פתוחות וזרות, שאחת מהן מכילה את x והשנייה את F. תכונה זו נקראת 'הפרדה בקבוצות פתוחות'. 
ניסוח אחר: לכל נקודה x וקבוצה פתוחה G במרחב, כך ש-x \isin G, קיימת קבוצה פתוחה V כך ש-x \isin V \subseteq \overline{V} \subseteq G.

כל מרחב T_3 הוא מרחב אוריסון (הקרוי גם מרחב T_{2\frac{1}{2}}), כלומר אפשר להפריד בו בין נקודות באמצעות סביבות סגורות וזרות. בפרט, מרחב כזה הוא מרחב האוסדורף (מרחב T_{2}), שבו אפשר להפריד בין נקודות באמצעות סביבות פתוחות.

מרחב האוסדורף שהוא גם מרחב קומפקטי מקומית הוא מרחב רגולרי.

תכונת הרגולריות סגורה למכפלות: אם X,Y רגולריים, אז גם המכפלה X \times Y רגולרית.

## ראו גם
* אקסיומות ההפרדה
* מרחב רגולרי לחלוטין

## קישורים חיצוניים
* 

רגולרי
פרזיטואידים

[שמאל|ממוזער|300px|צרעה טפילה מטילה ביצים על [כנימות|כנימה]]
[שמאל|ממוזער|300px|רימות של [צרעה ניזונים מבפנים מהזחל שבתוכו הוטלו על ידי אימן.]]
**פרזיטואידים** הם טפילים הניזונים מהרקמות הרכות של קורבנם, ובכך גורמים למותו. המונח הוכנס לשימוש על ידי אודו מוראנל רויטר.

## מאפיינים
פרזיטואידים נבדלים מפרזיטים ביחסים שלהם עם הפונדקאי. ביחסים פרזיטיים אמיתיים הטפיל והפונדקאי חיים זה לצד זה. הטפיל משתמש בחומרי הזנה מהפונדקאי ולא גורם לו כמעט שום נזק ומשאיר לפונדקאי מלאי משלו. ביחסים פרזיטואידיים הפונדקאי בדרך כלל נהרג לאחר ההתפתחות המלאה של הפרזיטואיד. למעשה הפרזיטואיד אינו יכול להגיע לבגרות בלעדיו וסביר להניח שלא יוכל לשרוד בכוחות עצמו. יחסים כאלה מתרחשים בדרך כלל באורגניזמים בעלי קצב התפתחות מהיר (כמו חרקים).

מנגנון הברירה הטבעית פועל לטובת פונדקאים בעלי יכולת טובה יותר להסתתר ולכן גם לטובת פרזיטואידים בעלי יכולת טובה יותר למציאת פונדקאים.

### סיווג
שבע סדרות חרקים ידועות כפרזיטואידיות. הידועות מכולן הן הדבוראים הטפילים המכונים "צרעות טפיליות" וכוללים 61 משפחות שונות. לרבים מהם יש איבר הטלה הדומה לצינור מחודד.

למרות שהדבוראים הם הנפוצים ביותר בין חרקים אלה, ישנם עוד 6 סדרות של חרקים פרזיטואידים:
* מרושתי-כנף (Neuroptera) – בהם כמה ממיני הטרפרגליים
* חיפושיות (Coleoptera) – בהם המשפחות: Ripiphoridae ו-rhipiceridae. הסוג Aleochara ממשפחת הקצרחפיתיים וחלק מהרצניתיים
* בני סדרת המניפאים (Strepsiptera)
* זבובאים (Diptera) – בהם הזריזבוביים, הבומביליים, הכדוראשיים (Pipunculidae), הגדול-ראשיים (Conopidae) וחלק מהשחמטניים
* שעירי כנף (Trichoptera) – בה משפחת השעירניתיים
* פרפראים (Lepidoptera) – בה המשפחות: Cyclotornidae ,Epipyropidae והסוג Chalcoela מהמשפחה Crambidae

## קישורים חיצוניים

* 

קטגוריה:פרזיטולוגיה
רוגיאנים

[300px|ממוזער|שמאל|אזורי התיישבות של הרוגיאנים: [רוגלנד, פומרניה (מאז המאה ה-1), רוגילנד (המאה ה-5); ריגן (לא ברור)]]
ה**רוּגִי** (בלטינית: rugii) היו שבט גרמאני שמקורו ככל הנראה באזור רוגלנד בנורווגיה, אשר התיישב מאוחר יותר באזור שמזרחית לשפך נהר האודר ומערבית לשפך הויסטולה.

האזכור הראשון לרוגי נמצא ב"גאוגרפיה" של תלמי, המזכיר קבוצה בשם "רוּטיבקלאיאוי" או "רוּגיקלאי" (קלאן הרוגיאנים) היושבת בין ממזרח לאודר ועד הויסטולה. גם יורדנס, היסטוריון הגותים, מזכיר את הרוגיאנים כאחד השבטים שעדיין נותרו בסקאנצה. למידע זה יש להתייחס בפקפוק מסוים משום שיורדנס כתב את דבריו במאה השישית, בתקופה בה היו רוגיאנים רבים באיטליה. שמו הישן של אזור מושבם היה ריגיאפילקה (Rygiafylke), כשה-y בשם צריכה להיקרא כמו ü ב-Rügen, מה שמחזק את הסברה שזה היה מקום מושבם בסקנדינביה.

הרוגיאנים נותרו משך זמן באזור פומרניה ובתחילת המאה הרביעית הם עברו דרומה והתיישבו באזור הונגריה של היום, בחלק העילי של נהר טיסה. מאוחר יותר, הוכנעו הרוגיאנים על-ידי ההונים ונטלו חלק במסעות המלחמה של אטילה, אך עם מותו מרדו ויצרו ממלכה משלהם בשטח אוסטריה של היום. הרוגיאנים הובסו על ידי המלך אודואקר בשנת 487 והצטרפו לאוסטרוגותים. מאוחר יותר הם הצטרפו למלך האוסטרוגותי תיאודריך הגדול כאשר פלש לאיטליה בשנת 489. הרוגיאנים כשבט מובחן נעלמו ביחד עם האוסטרוגותים.

## קישורים חיצוניים

* מפה על פי כתבי תלמי
* השבטים שמונה תלמי (גרמנית)
* יורדנס, "מקורם ומעשיהם של הגותים"
* 

קטגוריה:שבטים גרמאניים
490-499 לפנה"ס

**שימו לב: ערך זה מכיל אירועים מן השנים 499–490 לפנה"ס**

## אירועים בולטים בעולם
* 496 לפנה"ס – קרב רגילוס (תאריך משוער) בין הרומאים לאטרוסקים
* 497 לפנה"ס – קרב סלמיס שבקפריסין בין הצי הפיניקי בשירות דריווש הראשון מלך פרס לבין הצי האיוני
* 495 לפנה"ס – הקמת מקדש לכבודו של מרקוריוס בסירקוס מקסימוס שברומא
* 494 לפנה"ס – קרב לאדה – הקרב הימי שהכריע את גורל המרד האיוני, נערך בין הצי הפרסי לבין צי הערים האיוניות המורדות
* 494 לפנה"ס – בחירה ראשונה של טריבון העם ואידיל העם ברומא
* 493 לפנה"ס – יסוד פיראוס, עיר הנמל של אתונה
* 493 לפנה"ס – תמיסטוקלס נבחר לארכון אתונה
* 492 לפנה"ס – פלישה ראשונה של דריווש הראשון ליוון, תחילת המערכה בין יוון לפרס
* 490 לפנה"ס – מתקיים קרב מרתון, שבו ניצח צבא יוון את צבא האימפריה הפרסית
* 490 לפנה"ס – לאונידס הראשון נכנס לתפקיד מלך ספרטה

## נולדו
* 495 לפנה"ס – פריקלס, מדינאי אתונאי (נפטר ב-429 לפנה"ס)
* 495 לפנה"ס – זנון מאלאה, פילוסוף יווני (נפטר ב-430 לפנה"ס)
* 495 לפנה"ס – סופוקלס, פילוסוף יווני (נפטר ב-406 לפנה"ס)
* 490 לפנה"ס – אמפדוקלס, פילוסוף יווני
* 490 לפנה"ס – פרוטגורס, פילוסוף יווני

## נפטרו
* 496 לפנה"ס – פיתגורס – פילוסוף ומתמטיקאי יווני (תאריך משוער)
* 496 לפנה"ס – סון דזה – איש צבא סיני, מחבר ספר "אמנות המלחמה"

## קישורים חיצוניים

*
קטגוריה:המאה ה-5 לפנה"ס לפי שנים
79–70 לפנה"ס

**שימו לב: ערך זה מכיל אירועים מן השנים 79 – 70 לפנה"ס**

## אירועים בולטים בעולם
* 74 לפנה"ס – תחילת מלחמת מיתרידטס השלישית
* 73 לפנה"ס – מלחמת העבדים השלישית מתחילה, והמרד בראשותו של ספרטקוס מתחיל באיטליה
* 73 לפנה"ס – לפי התאריך המסורתי, לוד בן הלי מתחיל להיות מלך על בריטניה
* 71 לפנה"ס – מלחמת העבדים השלישית מסתיימת, והמרד בראשותו של ספרטקוס מתמוטט
* 71 לפנה"ס – נסבר הנמצאת כיום בבולגריה נכנסת תחת שליטה רומי
* 70 לפנה"ס – גנאיוס פומפיוס מגנוס ומרקוס ליקיניוס קראסוס נבחרים לקונסולים

## נולדו
* 74 לפנה"ס – הורדוס
* 72 לפנה"ס (משוער) – ורקינגטוריקס, ראש שבט גאלי

## נפטרו
* 78 לפנה"ס – לוקיוס קורנליוס סולה, מדינאי ומצביא רומאי, מראשי סיעת האופטימאטים בסנאט הרומי
* 76 לפנה"ס – אלכסנדר ינאי, מלך יהודה מבית חשמונאי.
* 73 לפנה"ס – הלי, מלך בריטי קדום
* 72 לפנה"ס – קווינטוס סרטוריוס, מצביא ומדינאי רומי
* 71 לפנה"ס – ספרטקוס (מת במלחמת העבדים השלישית)

## קישורים חיצוניים

*
08